open-index/open-wikipedia-markdown huggingface dataset:
Pertti Hari

**Pertti Kaarlo Juhani Hari** (s. ) on suomalainen matemaatikko ja metsäekologi. Hän on Helsingin yliopiston metsäekologian emeritusprofessori.

Hari kirjoitti ylioppilaaksi Helsingin kaksoisyhteislyseosta vuonna 1961. Hän valmistui Helsingin yliopistosta filosofian kandidaatiksi vuonna 1967, filosofian lisensiaatiksi 1969, maatalous- ja metsätieteiden kandidaatiksi 1975, lisensiaatiksi ja tohtoriksi 1976. Hänen väitöskirjansa (1976) oli otsikoitu *An approach to the use of differential and integral calculus in plant autecology*. Hän oli Helsingin yliopiston kvantitatiivisen ekologian dosentti 1977–1990.

Hari työskenteli Suomen Akatemian tutkimusassistenttina vuosina 1970–1976, nuorempana tutkijana 1977–1979, 1982–1983 ja vanhempana tutkijana 1983–1987. Metsäntutkimuslaitoksen matematiikan osaston viransijaisuutta hoitava professori hän oli 1979–1982 ja virkaatekevä professori 1987–1989. Helsingin yliopiston metsähistorian virkaatekevä henkilökohtainen ylimääräinen professori hän oli 1989–90 ja metsäekologian henkilökohtainen ylimääräinen professori vuodesta 1990 eläkkeelle jäämiseensä saakka. Hän on jatkanut tutkimustyötä myös emeritusprofessorina ollessaan.

Hari on ollut kiinnostunut metsäekosysteemin ainevirroista: maaperän, metsän ja ilmakehän yhteydestä. Yhteistyö Markku Kulmalan ja Taisto Raunemaan kanssa on johtanut tieteen huippuyksikön kehittymiseen tästä aihepiiristä. 

Hari on Suomalaisen tiedeakatemian varsinainen jäsen vuodesta 1999.

Pertti Harin aviopuoliso on aivotutkija, akateemikko Riitta Hari.

## Teoksia
* Pertti Hari: *An approach to the use of differential and integral calculus in plant autecology* (väitöskirja, 1976), 
* Pertti Hari (ja muita): *The effects of air pollution on forests in Finland 1900-2040* (1987), . 61 s.
* Pertti Hari ja Liisa Kulmala (toim.) *Boreal forest and climate change* (2008), Splingler, . 582 s.
* Pertti Hari, Kari Heliövaara ja Liisa Kulmala (toim.) *Physical and Physiological Forest Ecology * Springer 2013,  (verkkoaineisto 9789400756038), 534 s.

## Lähteet

## Aiheesta muualla
* [Latest publications](https://tuhat.helsinki.fi/portal/en/persons/pertti-hari(2dd9c8bb-47fa-4538-b563-3d784c0a32d1).html) Tuhat
* Google Scholar: Pertti Hari  (scholar.google.com)
Valkoisen talon remontti 1949–1952

**[[Valkoinen talo|Valkoisen talo]]n remontti vuosina 1949–1952** oli perusteellinen uudistus, jossa Yhdysvaltain presidentin virka-asunnon päärakennuksen huonokuntoiset rakenteet purettiin ja korvattiin uusilla.

Presidentti Harry S. Truman oli aktiivisesti mukana suunnittelemassa remonttia. 
## Taustaa
Presidentti Franklin D. Rooseveltia oli varoitettu Valkoisen talon heikosta paloturvallisuudesta ja rakenteitten kunnosta 1941.

Laman ja toisen maailmansodan jälkeen rakennus oli huonossa kunnossa; seinissä oli halkeamia ja lattia oli sortumassa. Truman pyysi Public Buildings Administrationilta talon kunnon tutkimista. Rakennustarkastajat totesivat, että lattia pysyi koossa vain ”vanhasta tottumuksesta”. Margaret Trumanin pianon jalka meni lattian läpi toisessa kerroksessa, kesäkuussa 1948. Turvallisuussyistä johtuen presidentti joutui muuttamaan perheensä kanssa pois.

Päärakennuksen remontille asetettiin kolme vaihtoehtoa:
*Sisätilojen purku, julkisivun kunnostus
*Päärakennuksen purku, kokonaan uuden rakentaminen
*Päärakennuksen purku, ulkosivun säilyttäminen ja uudelleenrakentaminen

## Remontti
Remontti alkoi 13. joulukuuta 1949. Väliaikaiset parakit rakennettiin eteläiselle nurmialueelle. Toinen ja kolmas kerros purettiin ja rakennettiin teräksestä uudelleen.

Presidentin perhe muutti takaisin taloon 27. maaliskuuta 1952.
ND Gorica

**Nogometno Društvo Gorica** on jalkapalloseura Nova Gorican kaupungista Länsi-Sloveniasta. ND Gorica pelaa Slovenian korkeimmalla sarjatasolla Slovenian jalkapalloliigassa. Slovenian mestaruuden Gorica on voittanut neljästi: 1995–96 ja kolmesti vuosien 2003–2006 välillä. Gorica on esiintynyt monesti Euroopan sisäisissä turnauksissa, mutta ei ole Mestarien liigassa edennyt kolmatta karsintakierrosta eikä Eurooppa-liigassa toista karsintakierrosta pidemmälle.

## Lähteet
Pekka Kunnola

**Pekka Kunnola** (s. 6. helmikuuta 1978 Valkeakoski) on suomalainen jalkapalloilija. Pelipaikaltaan hän oli hyökkääjä.

Kunnola pelasi ensimmäisen Veikkausliigan ottelunsa 10. elokuuta 1995, kun hänen edustamansa Haka voitti Kuusysin kotonaan 4–1. Ottelu oli hänen ainoansa liigassa kaudella 1995. Kunnola edusti Hakaa pääsarjatasolla lisäksi viidessä ottelussa kaudella 1996 ja yhdessä kaudella 1998. Hän pelasi Veikkausliigaa myös FC Hämeenlinnassa 14 ottelua kaudella 2002 ja kuusi ottelua kaudella 2003. Yhteensä liigaotteluita kertyi Kunnolalle 27. Ainoan liigamaalinsa Kunnola teki 4. elokuuta 2002, kun FC Hämeenlinna pelasi 3–3-tasapelin MyPaa vastaan vieraskentällä.

## Lähteet
Tomi Nyman

**Tomi Nyman** (s. 20. elokuuta 1983 Helsinki) on suomalainen jalkapalloilija. Pelipaikaltaan hän oli keskuspuolustaja.

Nyman pelasi Jokereissa kymmenen Veikkausliigan ottelua kaudella 2003. Ensimmäisen liigaottelunsa hän pelasi 14. kesäkuuta 2003, kun Jokerit hävisi vierasottelun FC Hämeenlinnalle 1–2. Nyman pelasi vuonna 2006 Alankomaissa Eerste divisiessä edustaen Omniworldiä. Suomessa Nyman edusti Jokerien lisäksi alemmilla sarjatasoilla Honkaa, Atlantista, Viikinkejä ja PK-35 Vantaata.

Vuonna 2011 Nyman arvosteltiin ykkösen parhaimmalksi toppariksi. "FC Viikinkien toppari Tomi Nyman on ajoittain jopa täysin suvereeni omalla pelipaikallaan. Isokokoinen pelaaja hoitelee kaksinkamppailut ja pääpallot kovalla prosentilla. Myös hyökkäyspäässä Nyman on vaarallinen ja tälläkin kaudella hän tekee muutaman todella tärkeän maalin. Pieniä puutteita pelinavaamisessa, mutta puolustussuuntaan Ykkösen paras toppari."

Nyman on koulutukseltaan kauppatieteiden maisteri (KTM). Hän työskentelee Hilti Suomen terästeollisuuden toimialajohtajana.

## Lähteet
Mika Salmi

**Mika Salmi** (s. 1965) on San Fransiscossa asuva media- ja IT-alan yrittäjä. Hän on Suomen ja Yhdysvaltojen kansalainen. Salmi muutti Yhdysvaltoihin kaksivuotiaana isänsä työn takia. 2000-luvun alussa hänet valittiin Yhdysvalloissa 101 merkittävimmän viihdealan vaikuttajan joukkoon.

Salmi on valmistunut Wisconsinin yliopistosta vuonna 1987 ja opiskellut sen jälkeen Ranskan INSEADissa kansainvälistä taloutta. Hän perusti ensimmäisen yrityksensä, internetissä videoita jakavan Atom Enterntainmentin vuonna 1998. Vuonna 2001 siihen liitettiin peliyritys Shockwave. Hän myi Atom Enterntainmentin Viacomin MTV Networksille vuonna 2006. Salmi itse palkattiin Viacomille johtajamaan MTV Networksin internet-toimintaa. Hänellä oli 1500 alaista 60 eri maassa.

Viacomista Salmi siirtyi CreativeLiven toimitusjohtajaksi ja Raine Groupin neuvonantajaksi.

## Lähteet
Henrik Tallberg

**Henrik Julius Tallberg** (3. heinäkuuta 1942 Helsinki – 19. joulukuuta 2025 Helsinki) oli suomalainen kilpapurjehtija. 

Tallbergin vanhemmat olivat kauppaneuvos Eric Tallberg ja May Harriet Fabritius. Peter Tallberg oli hänen veljensä.

Tallberg edusti Nyländska Jaktklubbenia. Tallberg osallistui vuosien 1964 Tokion ja 1968 Mexicon kesäolympialaisiin. Hän purjehti veljensä Peter Tallbergin kanssa Star-veneillä Squid III ja Squid IV. Tokiossa he olivat lähellä voittoa, ja sijoittuivat lopulta neljänsiksi.

## Lähteet
Funk Wav Bounces Vol. 1

**Funk Wav Bounces Vol. 1** on skotlantilaisen DJ-tuottaja Calvin Harrisin viides studioalbumi, joka julkaistiin 30. kesäkuuta 2017.
Funk Wav Bounces Vol. 1 nousi suoraan Suomen virallisen albumilistan ykköseksi viikolla 27/2017.

## Kappaleet

## Arvostelut
* Allmusic: 
* The Guardian: 
* Pitchfork Media: 6.7/10

## Lähteet
Hundred Years

**Hundred Years** on suomalainen Klaukkalasta kotoisin oleva hard rock- ja metalliyhtye, joka perustettiin vuonna 1991.

Hundred Years julkaisi ensimmäisen levynsä *Year In – Year Out* vuonna 1993 Timo Tolkin tuottamana suomalaisen Bluelight Recordsin kautta. Koska Tolkki asui 1990-luvun alkupuolella Klaukkalassa, oli luontevaa, että yhtyeen toinen levy *Hundred Years* tehtiin myös Tolkin tuottamana Swat Team Palacessa eli yhtyeen treenikämpällä, jossa kävi demojaan äänittämässä myös yhtyeitä kuten Kyyria, The 69 Eyes, Waltari ja Hybrid Children. Yhtyeen kolmas ja toistaiseksi viimeinen albumi *Skyhook* tehtiin Finnvoxilla ja takana oli saksalainen Noise Records -levy-yhtiö.

Hundred Years jäi tauolle vuonna 1997. Yhtye esiintyi ensimmäisellä Tuska-festivaalilla Tavastialla heinäkuussa 1998.

## Jäsenet

* Mike – rummut
* Pete – basso
* Tapio – kitara
* Tedi – laulu, kitara

## Julkaisut
* 
* 
* 

## Aiheesta muualla
* Yhtyeen tuotanto Spotifyssa
* Yhtyeen YouTube-kanava
Mika Nenonen

**Mika Nenonen** (s. 28. huhtikuuta 1977 Tampere) on suomalainen jalkapalloilija. Pelipaikaltaan hän oli keskikenttäpelaaja, joka pelasi vasemmalla laidalla ja myös vasempana laitapuolustajana.

Nenonen pelasi ensimmäisen Veikkausliigan ottelunsa 8. lokakuuta 1994, kun hänen edustamansa RoPS hävisi vierasottelun Hakalle 1–5. Seuraavat liigaottelunsa Nenonen pelasi PK-35:ssä kaudella 1998. Hän pelasi 22 ottelua PK-35:n saavuttaessa SM-pronssia ja teki ensimmäisen liigamaalinsa 1. kesäkuuta, kun PK-35 voitti FinnPan kotonaan 1–0. Kausina 1999–2001 Nenonen edusti Jokereita yhteensä 61 liigaottelussa. Jokereissa hän oli saavuttamassa SM-hopeaa kaudella 2000. Kaudella 2002 Nenonen edusti Tampere Unitedia 29 liigaottelussa. Kausina 2003–2005 Nenonen pelasi Hakassa 51 liigaottelua. Hakassa hän voitti Suomen-mestaruuden kaudella 2004 ja SM-hopeaa kaudella 2003. Yhteensä Nenonen pelasi 174 liigaottelua, joissa hän teki 21 maalia.

Suomen Cupin Nenonen voitti Jokereissa 1999 ja Hakassa 2005. PK-35:n kanssa hän oli häviämässä loppuottelua 1998.

## Saavutukset
* Veikkausliiga:
** kultaa 2004 (Haka)
** hopeaa 2000 (Jokerit) ja 2003 (Haka)
** pronssia 1998 (PK-35)
* Suomen Cup:
** kultaa 1999 (Jokerit) ja 2005 (Haka)
** hopeaa 1998 (PK-35)

## Lähteet
Pekka Santtila

**Pekka Santtila** (s. 1972) on Åbo Akademin soveltavan psykologian professori (vuodesta 2009). Hän on toiminut myös dekaanina ja vararehtorina Åbo Akademissa.

Hän valmistui psykologiksi (PsyM) Åbo Akademista vuonna 1995 ja suoritti maisteritutkinnon (M.Sc.) myös Liverpoolin yliopistossa 1999. Hän valmistui Åbo Akademista tohtoriksi vuonna 2000. Hänen englanninkielinen oikeudellisen todistamisen psykologiaa tarkastelevan väitöskirjansa (1999) otsikkona oli *Explorations in the psychology of testimony*.

Pekka Santtila on toiminut puolustuksen asiantuntijana Ulvilan surman oikeuskäsittelyssä sekä Anneli Auerin ja Jens Kukan seksuaalirikosoikeudenkäynnissä. Hän  työskentelee nykyään New Yorkin yliopistossa Shanghaissa. Yksi syy ulkomaille siirtymiseen on hänen mukaansa se, että työskentely poliisin ja oikeuslaitoksen kanssa vaikeutui Anneli Auerin tapauksen jälkeen.

## Lähteet

## Aiheesta muualla
*Google Scholar: Pekka Santtila  (scholar.google.com)
*Pekka Santtila. Åbo Akademi University, Turku. Applied Psychology, PhD  (researchgate.net)
*Pekka Santtila. Åbo Akademi, Psychology and Logopedics, Faculty Member  (academia.edu)
Erik Andersson

**Erik Vilhelm Andersson** (2. helmikuuta 1948 Finström – 21. huhtikuuta 2018 Turku) oli suomalainen kielitieteilijä, runoilija ja Åbo Akademin ruotsin kielen professori.

Andersson tuli ylioppilaaksi Ålands lyceumista vuonna 1966. Hän valmistui Åbo Akademista filosofian kandidaatiksi ja maisteriksi vuonna 1969, lisensiaatiksi 1972 ja filosofian tohtoriksi 1977. Vuosina 1971–1972 hän suoritti jatko-opintoja Yhdysvalloissa Wisconsinin yliopistossa Madisonissa. 

Hän työskenteli Åbo Akademin ruotsin kielen apulaisprofessorina vuosina 1977–1991 ja professorina vuodet 1991–2012. 

Hänen kirjoittamiaan kirjoja ovat
* *Verbfrasens struktur i svenskan: En studie i aspekt, tempus, tidsadverbial och semantisk räckvidd.* Meddelanden från Stiftelsens för Åbo Akademi forskningsinstitut nr 18 (1977)
* *Språkets struktur: Gymnasiets svenska, kurs 2* (försöksduplikat med Birgitta Abrahamsson), Söderströms (1978)
* *Orden är ögon: Haiku-dikter.* Schildts (1983)
* *Grammatik från grunden: En koncentrerad svensk satslära.* Ord och stil nr 24 (1993)
* *Fanfar i hum: Akademisk tillfällespoesi* (1998).

Hän osallistui merkittävällä panoksellaan yhdessä (Ulf Telemanin ja Staffan Hellbergin kanssa) myös laajalti tunnettujen ruotsin kielen kielioppien *[[Svenska Akademiens grammatik]]* (1999) ja *Inledning till grammatiken* (2001) kirjoittamiseen. 

Andersson oli Suomen Tiedeseuran jäsen vuodesta 1986.

Runoteosten lisäksi Andersson laati messutekstejä, joita ovat säveltäneet Jan Hellberg (*Vi famnas av din skapelse*) ja Juhani Haapasalo (*Se Människan*).

## Lähteet
John Monckton

**John James Moncton** (28. lokakuuta 1938 Armidale, Uusi Etelä-Wales – 29. kesäkuuta 2017) oli australialainen uimari ja olympiamitalisti. Hän teki urallaan myös maailmanennätyksiä.

Moncton saavutti 100 metrin selkäuinnissa olympiahopeaa Melbournessa 1956 hävittyään maanmiehelleen David Theilelle. Hän kilpaili samalla matkalla myös Rooman kesäolympialaisissa 1960 sijoittuen seitsemänneksi. Moncton teki urallaan selkäuintimatkojen maailmanennätyksiä ja voitti kultamitaleja Kansainyhteisön kisoista. Hän kuoli 78-vuotiaana 29. kesäkuuta 2017.

## Lähteet
* Profiili  Sport Australia Hall of Fame 
* John Moncton Bio, Stats, and Results  Olympics at Sports-Reference.com 

### Viitteet
Igor Kokoškov

**Igor Kokoškov** (, s. 17. joulukuuta 1971) on serbialais-yhdysvaltalainen koripallovalmentaja.

Jugoslavian liittotasavallassa valmennusuransa aloittanut Kokoškov on toiminut 2000-luvulla useiden NBA-seurojen apuvalmentajana. Pisimmät NBA-jaksonsa hän on viettänyt Detroit Pistonsin ja Phoenix Sunsin valmennusryhmissä. Pistonsissa hän voitti NBA:n mestaruuden vuonna 2004.

Toukokuussa 2018 Kokoškov siirtyi NBA-joukkue Phoenix Sunsin päävalmentajaksi. Hän oli ensimmäinen muualla kuin Pohjois-Amerikassa syntynyt ja kasvanut päävalmentaja NBA:ssa. Hänet erotettiin huhtikuussa 2019 joukkueen pelattua heikon kauden. Kesäkuussa 2019 hänet palkattiin Sacramento Kingsin apuvalmentajaksi.

Kokoškov on kokenut maajoukkuevalmentaja. Vuosina 2004–2005 hän toimi Serbia ja Montenegron koripallomaajoukkueen apuvalmentajana Ateenan kesäolympialaisissa 2004 ja vuoden 2005 EM-kilpailuissa. Vuosina 2008–2015 hän toimi Georgian maajoukkueen päävalmentajana johdattaen maan vuosien 2011, 2013 ja 2015 EM-kilpailuihin. Vuonna 2016 Kokoškov aloitti Slovenian maajoukkueen päävalmentajana ja huipensi valmentajakautensa vuoden 2017 Euroopan mestaruuteen.

## Lähteet
* Valmentajaprofiili Basketball-Reference.com 

### Viitteet

## Aiheesta muualla
Claudia Procula

**Claudia Procula** oli legendojen ja perimätiedon mukaan Pontius Pilatuksen vaimo. Hänet mainitaan ilman nimeä Matteuksen evankeliumissa, jossa hän pyytää miestään säästämään Jeesuksen hengen. Claudia Proculan mainitaan nähneen Jeesuksesta unia. Lisäksi hänen uskotaan kääntyneen kristinuskoon.   

Apokryfinen *[[Nikodemuksen evankeliumi]]* kertoo tapahtumista eritellymmin. Kirkkoisä Origenes esitti, että Claudia Proculasta olisi tullut kristitty ja uni olisi ollut Jumalan lähettämä. Kilpailevat lähteet väittävät unen tulleen Saatanalta, joka yritti estää Jeesuksen ristiinnaulitsemisen. 

Claudia Procula on ortodoksisen kirkon ja Etiopian ortodoksisen kirkon pyhimys. Ortodoksinen kirkko viettää Claudia Proculan muistopäivää 27. syyskuuta ja Etiopian ortodoksinen kirkko viettää Cladia Proculan ja Pontius Pilatuksen yhteistä muistopäivää 25. kesäkuuta. 

## Fiktiohahmona
Joissakin keskiaikaisissa taideteoksissa Claudia Procula esiintyy yhdessä miehensä kanssa. Hän yleensä seisoo miehensä takana, joskus kuiskaten hänen korvaansa.

Vuonna 1611 ilmestyi englantilaisen runoilijan Aemilia Lanyerin runo *Salve Deus Rex Judaeorum*. Claudia Procula on runon päähenkilö, joka kertoo tarinan Aatamista ja Eevasta ja väittää Pontius Pilatuksen tehneen syntiä kun ei kuunnellut vaimoaan. Pontius Pilatuksen synti olisi päinvastainen kuin Aatamin: Aatami kuunteli vaimoaan eikä estänyt pahuutta tapahtumasta. Näin Claudia Procula olisi eräänlainen naisemansipaation esitaistelija.

Charlotte Brontë kirjoitti vuonna 1846 runon Pilatuksen vaimon uni. Sen jälkeen Claudia Procula on esiintynyt kirjallisuudessa muun muassa kahdessa Antoinette Mayn romaanissa, jotka ilmestyivät 2006 ja 2008. Niissä hän kertoo, että Pilatuksen puoliso olisi Rooman ylhäisöä ja keisari Augustuksen sukulainen. 

Suomalaisessa kirjallisuudessa Claudia Procula esiintyy Asko Sahlbergin romaanissa *Pilatus* (2016). Romaanissa hänet kuvataan paljon lukevaksi, vakavamieliseksi, jumalia ja Jumalaa pohdiskelevaksi naiseksi. Kun Pilatus ja Claudia asuvat Caesareassa, nuori Jeshua (Jeesus) -niminen puuseppä valmistaa hänelle vaatekaapin. Claudia ja Jeshua tutustuvat ja Claudia pohtii Jeshuan opetuksia. Vanhemmalla iällä hän palaa Palestiinaan liittyäkseen kristittyihin.  

Claudia Proculan hahmo esiintyy useissa elokuvissa. Vuonna 1927 valmistuneessa Cecil B. DeMillen elokuvassa *[[Kuningasten kuningas (vuoden 1927 elokuva)|Kuningasten kuningas]]* häntä esitti Majel Coleman. Vuonna 1935 ensi-iltaan tuli Julien Duvivierin elokuva *Golgatha*, jossa häntä näytteli Edwige Feullière. Hänet mainitaan ohimennen vuonna 1953 ensi-illan saaneessa elokuvassa *[[Näin hänen kuolevan]]*, jossa käsiään pesevä Pilatus tokaisee: "vaimollanikin oli tästä asiasta mielipiteensä." Hän esiintyy lyhyesti myös komediassa Brianin elämä. 

Elokuvassa *The Passion of the Christ* (2004) hän esiintyy nimellä Claudia Procles ja häntä esittää Claudia Gerini. Elokuvassa hän yrittää turhaan saada miehensä säästämään Jeesuksen hengen. Hän tarjoaa lohtuaan ristiinnaulitsemisen jälkeen Jeesuksen äidille ja Maria Magdalenalle.
## Viitteet
Dave Franco

**David John "Dave" Franco** (12. kesäkuuta 1985 Palo Alto, Kalifornia) on yhdysvaltalainen näyttelijä. Hänellä on isänsä puolelta portugalilaiset ja ruotsalaiset sukujuuret ja äitinsä puolelta venäjänjuutalaiset sukujuuret. Näyttelijä James Franco on hänen veljensä.

## Ura
Dave Franco aloitti uransa pikkurooleissa elokuvissa, kuten *[[Superbad]]* ja *[[Charlie St. Cloud]]*. Hänen läpimurtoroolinsa oli elokuvassa *[[21 Jump Street (elokuva)|21 Jump Street]]*. Hänen uransa muita elokuvia ovat muun muassa *[[Suuri puhallus]]*, *[[Suuri puhallus 2]]*, *[[Now You See Me: Now You Don’t]]*, *[[Naapurit (elokuva)|Naapurit]]* ja *[[Warm Bodies]]*. Hän näytteli myös komediasarjan *[[Tuho-osasto]]* yhdeksännellä kaudella.

## Yksityiselämä
Dave Franco meni naimisiin Alison Brien kanssa vuonna 2017.

## Lähteet

## Aiheesta muualla

* 
* Dave Francon viralliset Facebook-sivut
Hällskäret

**Hällskäret** on Kokkolassa Perämereen ulottuva niemeke. Niemelle kulkee yleinen hiekkatie. Niemen päässä kallioilla sijaitsee Kokkolan kaupungin ylläpitämä laavu. Laavulta löytyy polttopuut valmiina. Talvella laavun kautta kulkee hiihtolatu Trullevista Poroluotoon. Voimakkaan maankohoamisen myötä rantaviiva muuttuu jatkuvasti ja merkit ovat selvästi nähtävissä niemellä. Hällskäret on suosittua mökkialuetta.

## Lähteet

## Aiheesta muualla

* Hällskäret kartalla (Google Maps)
Eric Fabricius

**Eric Fabricius** (s.  – ) oli Tukholman yliopiston etologian professori.

Hän valmistui filosofian tohtoriksi Helsingin yliopistosta vuonna 1953. Hänen saksankielinen eläinekologiaan ja etologiaan liittyvä väitöskirjansa (1951) oli otsikoitu *Zur Ethologie junger Anatiden*. Hän oli vuodesta 1955 lähtien Tukholman yliopiston ekologian ja etologian dosentti. 

Fabricius työskenteli vuodesta 1947 assistenttina Drottningholmissa sijanneessa makeanveden laboratoriossa (Sötvattenslaboratoriet), toimien vuodesta 1950 lähtien kalatarkastajana ja vuodesta 1953 laboratoriotyöntekijänä. Tukholman yliopiston eläintieteen laitoksen palveluksessa vuosina 1959–1981. Hän oli vuodesta 1970 Ruotsin luonnontieteellisen tutkimusneuvoston (NFR) etologian professori, vuosina 1980–1981 Tukholman yliopiston professori.

## Julkaisuja
* *Zur Ethologie junger Anatiden* (1951, väitöskirja)
* *Etologi : en introduktion till studiet av djurens beteendemönster* (1961, 1964 ja 1973; esim. 3. uppl.: , 189 s.)
* *Etologia : Johdatus eläinten käyttäytymismallien tutkimukseen*, Otava: Jokamiehen korkeakoulu; 246 s.  
* *Jämförande etologi* (1973), sarja: Biologi, 8. Almqvist & Wiksell, , 237 s.
* (Fabricius, Eric & Norgren, Hans) *Lär känna kanadagåsen* (1987); Svenska jägareförbundet; . 57 s.

Eric Fabricius julkaisi runsaasti populaaritieteellisiä kirjoituksia ja artikkeleita päivälehdissä, oli eräs alansa ammattikirjallisuuden ja hakuteosten tekijöistä sekä toimi etiologian kansainvälisen *Behavior*-julkaisun yhtenä toimittajana.

## Lähteet

## Aiheesta muualla
*[Eric Fabricius. Fabriʹcius -tsi-, Eric,1914–94, finländsk etolog och ekolog, föreståndare för zoologiska... (Uppslagsverket, kokoteksti vaatii lukuoikeuden)]  (ne.se)
Derry City FC

**Derry City Football Club** () on jalkapalloseura Londonderryn kaupungista Luoteis-Pohjois-Irlannista. Derry City pelaa Irlannin tasavallan korkeimmalla sarjatasolla League of Ireland Premier Divisionissa. Maan mestaruuden seura on voittanut kahdesti: 1988–89 ja 1996–97. FAI Cupin seura on voittanut 1989, 1995, 2002, 2006 ja 2012. Pohjois-Irlannin Irish Cupin seura on voittanut 1949, 1954, 1964.

Vuonna 1928 perustettu Derry City oli pakotettu eroamaan Pohjois-Irlannin sarjajärjestelmästä alueen levottomuuksien takia vuonna 1972, mutta seura hyväksyttiin lopulta vuonna 1985 Irlannin tasavallan sarjoihin.

Taloudellisten väärinkäytösten vuoksi alkuperäinen seura erotettiin sarjasta ja lakkautettiin vuonna 2009, mutta samanniminen seuraaja perustettiin jo seuraavana vuonna saaden jälleen paikan Irlannin tasavallan toiselta sarjatasolta ja nousten välittömästi takaisin pääsarjaan. Nobelin rauhanpalkinnonkin saanut tunnettu derryläinen poliitikko John Hume toimi pitkään seuran puheenjohtajana.

## Lähteet
Lincoln Navigator

**Lincoln Navigator** on yhdysvaltalaisen Lincoln Motor Companyn valmistama iso katumaasturi. Autoa myydään pääosin Pohjois-Amerikassa. Vuoteen 2007 autoa tehtiin vain Michiganissa, mutta silloin sitä alettiin valmistaa myös Kentuckyssa. Valmistustoiminta Michiganissa loppui 2009.

## Sukupolvet

2001–02 Lincoln Navigator in College Park, Maryland (December 15, 2007).jpg|Ensimmäinen sukupolvi.
2003-2004 Lincoln Navigator -- 04-22-2010.jpg|Toinen sukupolvi.
3rd Lincoln Navigator -- 08-23-2010.jpg|Kolmas sukupolvi.
Lincoln-Navigator-L.jpg|Kolmannen sukupolven facelift.
Lincoln Navigator Genf 2019 1Y7A5634.jpg|Neljäs sukupolvi.


## Aiheesta muualla
Väinö Mäkelä (kestävyysjuoksija)

**Väinö Ilmari Mäkelä** (20. joulukuuta 1921 Mouhijärvi – 19. joulukuuta 1982 Tampere) oli suomalainen keskimatkojen juoksija ja kestävyysjuoksija. Hän edusti Tampereen Pyrintöä ja oli pituudeltaan 178&nbsp;cm.

Mäkelä sijoittui Lontoon olympialaisissa 1948 kahdeksanneksi 5&nbsp;000&nbsp;metrin juoksussa ajalla 14.43,0. Brysselin EM-kilpailuissa 1950 hän oli samalla matkalla neljäs ajalla 14.30,8.. Pronssimitalisti Gaston Reiffille hän hävisi 4,6 sekuntia.

Mäkelä voitti 5&nbsp;000&nbsp;metrin maaottelujuoksun Pariisissa ja Oslossa 1948 sekä Helsingissä 1949. Kalevan kisoissa hän saavutti 5&nbsp;000&nbsp;metrillä kultaa 1950 ja hopeaa 1949 sekä 1&nbsp;500&nbsp;metrillä pronssia 1945, 1949 ja 1950.

## Henkilökohtaiset ennätykset

## Muusta toiminnasta
Väinö Mäkelä toimi Tampereella Finlaysonin kutomotehtaan laitosmiehenä.

## Lähteet
HMAS Condamine

**HMAS Condamine** (viirinumerot K698 ja F698) oli Australian kuninkaallisen laivaston vuonna 1946 palvelukseenotettu River-luokan fregatti.

## Valmistus

Alus tilattiin 23. joulukuuta 1942 New South Wales State Dockyardilta Newcastlesta, missä köli laskettiin 30. lokakuuta 1943. Se laskettiin vesille 4. marraskuuta 1944 kumminaan Uuden Etelä-Walesin pääministeri McKellin puoliso ja otettiin palvelukseen 22. helmikuuta 1946 Sydneyssä ensimmäisenä päällikkönään komentajakapteeni Robert J. Hodge.

## Palvelus
Helmikuussa 1955 alus palasi Kaukoitään aloittaen palveluksensa Japanin ja Korean aluevesillä, mistä se palasi Sydneyyn 14. marraskuuta. Alus sijoitettiin reserviin, jolloin se oli helmikuusta 1946 matkannut kaikkiaan 180&nbsp;000 merimailia. Alus myytiin 21. syyskuuta 1961 Tolo Mining and Smelting Companylle Hongkongiin. Joulukuun lopulla aiemmin laivaston hinaajana ollut *Reserve* vei aluksen ja sen sisaraluksen *HMAS Burdekinin* Sydneystä Hongkongiin. Alukset romutti lopulta Mitsubishi Company Japanissa.

## Lähteet
*
*
*

### Viitteet
Pasi Lind

**Pasi Lind** (s. 16. kesäkuuta 1961) on suomalainen judoka.

Lind sijoittui Euroopan-mestaruuskilpailujen alle 95&nbsp;kg:n painoluokassa viidenneksi Belgradissa 1986 ja seitsemänneksi Helsingissä 1989. British Openissa hän oli alle 95-kiloisissa toinen 1988 sekä kolmas 1986 ja 1987.

Lind saavutti Pohjoismaiden-mestaruuskilpailuissa kultaa yli 95&nbsp;kg:n painoluokassa ja avoimessa sarjassa 1986 sekä pronssia alle 95-kiloisissa ja avoimessa luokassa 1984. Suomen-mestaruuskilpailuissa hän saavutti kahdeksan kultaa, yhden hopean ja kaksi pronssia.

## Lähteet
Lincoln Nautilus

**Lincoln Nautilus** on ylellinen crossover, jota Ford Motor Company valmistaa Lincoln Motor Company -brändin alla. Malli on ollut tuotannossa vuodesta 2007, ja se on ensimmäinen Lincolnin myymä crossover. Ensimmäinen sukupolvi, jolla oli Ford CD3 -pohjalevy, oli tuotannossa 2007–2015. Nykyinen sukupolvi käyttää Ford CD4 -pohjalevyä. Vuoteen 2019 asti autoa myytiin nimellä **Lincoln MKX**. 

Lincoln Nautilusta valmistetaan Kanadan Oakville -tehtaalla.

## Sukupolvet

2009 Lincoln MKX.jpg|Ensimmäinen sukupolvi.
Lincoln MKX -- 11-10-2011.jpg|Ensimmäisen sukupolven facelift
Lincoln MKX II China 2016-04-18.jpg|Toinen sukupolvi.
2019 Lincoln Nautilus au SIAM 2019.jpg|Toisen sukupolven facelift.(Nautilus)


## Lähteet

## Aiheesta muualla
Teppo Haapasalo

**Teppo Juhani Haapasalo** (s. 27. tammikuuta 1968 Jyväskylä) on jyväskyläläinen muusikko, graafinen suunnittelija ja televisiotuottaja. Haapasalo soittaa yhtyeissä Death Is Liberty (kitara ja laulu) ja Estado Novo (laulu). Lisäksi Haapasalo tuottaa elektronista musiikkia nimellä Haapasalo. Haapasalo on soittanut myös yhtyeissä Purity, Timo Rautiainen & Trio Niskalaukaus, Penis Surprise, Chorea ja Vapaavarsi Franklin. 

Haapasalo on koulutukseltaan televisiotuottaja. Lisäksi Haapasalo on tuottaja Concorde Music Company levy-yhtiössä, jossa mukana ovat myös tuottajat Hiili Hiilesmaa ja Jaakko Tarvainen.
Impola (täsmennyssivu)

**Impola** tarkoittaa esimerkiksi seuraavia:

*Impola, Porin kaupunginosa
*Impola, Kuusjoen kylä

## Sukunimi
*Ahti Impola (s. 1963), muusikko
*Hannele Impola (s. 1984), keilaaja 
*Heikki Impola (kirjailijanimi *Heikki Rasila*, 1887–1971), kirjailija 
*Richard Impola (1923–2015),  amerikansuomalainen kirjallisuuden professori ja kääntäjä.
Matti Lattu

**Matti Lattu** (s. 21. kesäkuuta 1971) on suomalainen judoka.

Lattu sijoittui Oostenden EM-kilpailuissa 1997 seitsemänneksi alle 78&nbsp;kg:n painoluokassa. Opiskelijoiden MM-kilpailuissa hän sai pronssia samassa sarjassa vuonna 1996.

Lattu voitti Finnish Openin alle 81-kiloisten sarjan 1998. Suomen-mestaruuskilpailuissa hän saavutti kuusi kultamitalia ja kaksi pronssia.

## Lähteet
Lincoln MKZ

**Lincoln MKZ** on yhdysvaltailaisen Lincoln Motor Companyn valmistama 4-ovinen sedan. Autoa valmistettiin vuosina 2005-2020 Hermosillossa, Meksikossa.

## Historia
MKZ esiteltiin vuonna 2006 nimellä **Lincoln Zephyr**, mutta se liitettiin vuonna 2007 Lincolnin *MK* -sarjaan.  MKZ on ollut Lincolnin myydyimpiä malleista. Autoa valmistetaan Fordin Hermosillo -tehtaalla, Sonoran osavaltiossa, Meksikossa. Autosta valmistetaan myös MKZ Hybrid -mallia. Toinen sukupolvi esiteltiin North American International Auto Show -autonäyttelyssä, Detroitissa vuonna 2012 mallivuodella 2013. MKZ sai faceliftin vuonna 2015. Auto sai kokonaan uuden keulailmeen.

## Sukupolvet

2006 Lincoln Zephyr -- 01-28-2010.jpg|Zephyr.
2009 Lincoln MKZ.jpg|Ensimmäinen sukupolvi.
2012 Lincoln MKZ Hybrid front 1.23.19.jpg|Ensimmäisen sukupolven facelift
2016 Lincoln MKZ 2.0L AWD front 4.22.19.jpg|Toinen sukupolvi.
2017 Lincoln MKZ 'Select' 2.0T front 5.19.19.jpg|Toisen sukupolven facelift.


## Lähteet

## Aiheesta muualla
Ali Touré Farka

__NOTOC__
**Ali Touré Farka** on malilaisen muusikon Ali Farka Tourén esikoisalbumi, joka julkaistiin vuonna 1976.

## Kappaleet
Kaikki kappaleet Ali Farka Touré.

### A-puoli
#
#
#

### B-puoli
#
#
#

## Kokoonpano
* Ali Farka Touré – kitara, laulu

## Lähteet
* ''Ali Touré Farka'' discogs.com -sivustolla
Lincoln MKT

**Lincoln MKT** on crossover, jota valmistaa yhdysvaltalainen Lincoln Motor Company. Ford Motor Company omistaa Lincolnin. 

MKT ("T" tulee sanasta tourer) on Lincolnin toinen crossovermalli. Ensimmäinen oli Lincoln MKX. Automalli uudistettiin vuonna 2013.

## Myyntiluvut

## Livree- ja limusiiniversiot

Ford ilmoitti lokakuussa 2010, että se suunnittelee livree- ja limusiini versiota MKT:stä. Autonmallien oli tarkoitus korvata Lincoln Town Carin. Mallit julkistettiin seuraavan vuoden helmikuussa nimellä "MKT Town Car" ja "MKT Limousine".

Mallien suurimmat erot ovat pituus. MKT Town Car on yhtä pitkä kuin tavallinen MKT, MKT Limousine on paljon pidempi.

MKT:tä käytetään myös ruumisautona. 

## Lähteet

## Aiheesta muualla
Wolff-toisiintuminen

**Wolff-toisiintuminen** on toisiintumisiin kuuluva kemiallinen reaktio, jossa diatsokarbonyyliyhdisteestä muodostuu keteenijohdannainen. Reaktio tapahtuu joko lämmitettäessä tai valokemiallisesti. Reaktion raportoi ensimmäisen kerran saksalainen Ludwig Wolff vuonna 1912.

## Mekanismi
Wolff-toisiintuminen voi tapahtua diatsokarbonyyliyhdisteille niitä lämmitettäessä tai säteilyttämällä niitä valolla. Termisissä reaktioissa käytetään katalyyttinä usien hopeaoksidia tai hopeabentsoaattia ja fotokemiallisissa reaktioissa kolloidista platinaa tai kuparia. Diatsokarbonyyliyhdisteet voivat esiintyä kahtena eri konformaationa, jotka ovat s(Z)- ja s-(E)-konformaatiot. Näiden konformaatioiden reaktiomekanismi poikkeaa toisistaan. Lämmitettäessä mekanismissa orgaanisten ryhmien siirtyminen eli toisiintuminen ja typen irtoaminen molekyylistä voivat tapahtua samanaikaisesti. Toinen Wolff-toisiintumisen mahdollinen reaktiomekanismi on vaiheittainen, jossa ensin muodostuu ketokarbeeni, joka toisiintuu keteeniksi.
:

Fotokemiallisissa Wolff-toisiintumisissa mekanismi tapahtuu edellä mainitusti. Tämän lisäksi reaktio voi tapahtua kolmannellakin tavalla, jossa muodostuu välituotteena oksireenirengas, josta muodostuu toisiintuva ketokarbeeni.
:

Mikäli diatsokarbonyyliyhdiste on rengasrakenteinen, tapahtuu Wolff-toisiintumisissa yleensä rengaskoon pienentyminen yhdellä hiiliatomilla. Wolff-toisiintuminen on osa Arndt–Eistert-reaktion mekanismia.

## Lähteet
Consequence of Sound

**Consequence of Sound** eli **CoS** on Yhdysvaltain Chicagossa toimiva verkkolehti, joka sisältää uutisia, pääkirjoituksia sekä musiikki- ja elokuva-arvosteluja. Sivuston perusti syyskuussa 2007 Alex Young. Technorati on listannut Consequence of Soundin yhdeksi vaikutusvaltaisimmista musiikkisivustoista.

Sivusto on ottanut nimensä Regina Spektorin kappaleesta ”Consequence of Sounds”.
Lincoln MKC

**Lincoln MKC** on Lincoln Motor Companyn vuosina 2014–2019 valmistama crossover-tyyppinen automalli. Se esiteltiin Los Angelesin autonäyttelyssä marraskuussa 2013. MKC:n seuraajaksi tuli Lincoln Corsair.

Autoa valmistettiin Louisvillessä, Kentuckyssä. 

## Lähteet

## Aiheesta muualla
Lettohernesara

**Lettohernesara** eli **pikkunokkasara** (*Carex viridula* var. *bergrothii*) on yksi hernesaran (*Carex viridula*) kolmesta Suomessa esiintyvästä muunnoksesta. Sitä on joskus pidetty myös omana lajinaan, hernesaran alalajina tai keltasaran (*Carex flava*) alalajina. Rantahernesaran (*Carex viridula* var. *viridula*) ja sirohernesaran (*Carex viridula* var. *pulchella*) tavoin lettohernesara kuuluu niin kutsuttuun keltasararyhmään, jonka lajien, alalajien, muunnosten ja risteymien erottaminen toisistaan on hankalaa.

Aiemmin lajina pidetty kotilaisensara (*Carex kotilainii*) on yhdistetty lettohernesaraan.

Lettohernesara on muiden hernesaran muunnosten tavoin erilaistähkäinen sara, ja sillä on tavallisesti yksi hedetähkä sekä kahdesta neljään emitähkää. Emitähkissä pullakot ovat tiiviisti toistensa vieressä. Lettohernesaran pullakot ovat lähes pallomaisia ja niissä on melko lyhyt suuota. Tähkäsuomut ovat hyvin pienet.

Lettohernesara on harvinainen ja sitä kasvaa vain märillä kalkkivaikutteisilla letoilla. Lettohernesara kasvaa usein paikoilla, joilla muuta kasvillisuutta ei ole juuri lainkaan. Suomessa lettohernesara on luokiteltu vaarantuneeksi (VU) kasviksi.

## Lähteet

## Aiheesta muualla
* 
* Pinkka, Lajintuntemuksen oppimisympäristö: Lettohernesara (''Carex viridula'' var. ''bergrothii'')
* Laji.fi: Lettohernesara (''Carex viridula'' var. ''bergrothii'')
* Rakkaudesta lajiin: Lettohernesara ''Carex viridula'' var. ''bergrothii''
* Yle uutiset: Lapin soita palautetaan luonnontilaan
Lincoln Mark LT

**Lincoln Mark LT** on Fordin omistaman Lincoln Motor Companyn vuosina 2005–2014 valmistama lava-auto. Myynti Yhdysvalloissa lopetettiin huonon myynnin vuoksi vuonna 2009, mutta Meksikossa hyvin kaupaksi menevän mallin myyntiä jatkettiin.

Auto pohjautuu Yhdysvalloissa suosittuun Ford F-150:een.

## Sukupolvet

2005 Lincoln Mark LT.JPG|Ensimmäinen sukupolvi.
Lincoln P415 Mark LT.jpg|Toinen sukupolvi.


## Lähteet
Vasili Kudinov

**Vasili Aleksandrovitš Kudinov** (, 17. helmikuuta 1969 Astrahanin alue, Venäjän SFNT, Neuvostoliitto – 11. helmikuuta 2017 Astrahan) oli venäläinen käsipallon olympiavoittaja, maailman- ja euroopanmestari.

Kudinov kuului Venäjän olympiakultaa voittaneeseen joukkueeseen Sydneyssä 2000 ja olympiapronssijoukkueeseen Ateenassa 2004. Hän voitti olympiakultaa myös Yhdistyneen joukkueen jäsenenä Barcelonassa 1992. Atlantan kesäolympialaisissa 1996 Kudinovin edustama Venäjä oli viides. Venäjän maajoukkueessa Kudinov voitti myös muun muassa maailmanmestaruuden vuosina 1993 ja 1997 sekä Euroopan mestaruuden vuonna 1996. Kudinov kuoli hieman ennen 48-vuotissyntymäpäiväänsä 11. helmikuuta 2017.

## Lähteet
* 

### Viitteet

## Aiheesta muualla
*
Lincoln Aviator

**Lincoln Aviator** on katumaasturi, jota yhdysvaltalainen Lincoln Motor Company valmisti vuosina 2002–2005. Se palasi merkin mallistoon 2019, kun Aviator korvasi Lincoln MKT:n.

## Sukupolvet

LincolnAviator.jpg|Ensimmäinen sukupolvi(2003–2005)
2019 White Lincoln Aviator 1.jpg|Toinen sukupolvi(2020–)


## Myyntiluvut
Ketopiippo

**Ketopiippo** (*Luzula campestris*) on vihviläkasvien (Juncaceae) heimoon ja piippojen (*Luzula*) sukuun kuuluva kasvilaji.

Monista muista piippolajeista poiketen ketopiippo ei kasva mättäinä, vaan yksittäisversoina, jotka nousevat maanalaisista rönsyistä. Ketopiippo kasvaa reilut 10 senttimetriä korkeaksi ja sen lehdet ovat tasaiset. Ketopiipon kukinto on muutamasta tummanruskeasta, tähkämäisestä osakukinnosta muodostuva kokonaisuus. Ketopiippo kukkii keväällä, huhti–toukokuussa.

Ketopiippo muistuttaa ulkonäöltään useita muita piippolajeja ja voi risteytyä kalvaspiipon (*Luzula pallescens*) sekä sykeröpiipon (*Luzula sudetica*) kanssa.

Suomessa ketopiippoa kasvaa lounaisrannikolla ja -saaristossa sekä Ahvenanmaalla.

## Lähteet

## Aiheesta muualla
* Suomen Lajitietokeskus: Ketopiippo (''Luzula campestris'')
* Kasviatlas 2022: Ketopiipon (''Luzula campestris'') levinneisyys Suomessa.
* Global Biodiversity Information Facility (GBIF): ''Luzula campestris'' 
* Integrated Taxonomic Information System (ITIS): ''Luzula campestris'' 
* Flora of North America: ''Luzula campestris''
Lincoln Blackwood

**Lincoln Blackwood** on lava-auto, jota Lincoln Motor Company valmisti vuosina 2001–2002 Missourissa, Yhdysvalloissa. Mallia pidetään yhtenä autoalan suurimpina epäonnistumisina.

Blackwood oli Lincolnin ensimmäinen lava-auto ja se lainasi suuren osan ulkonäöstään sekä sisätiloistaan Lincoln Navigatorilta. Malli kilpaili samassa luokassa Chevrolet Avalanchen, Ford F150 Supercrewin ja GMC Sierra 1500 Crew Cabin kanssa.

## Lähteet
### Viitteet
Samu Konttinen

**Samu Petteri Konttinen** (s. 1973) on suomalainen yritysjohtaja. Hän oli F-Securen toimitusjohtaja 2016–2020 ja työskenteli yrityksessä vuodesta 2005, johtoryhmässä vuodesta 2009. Vuodesta 2021 alkaen Konttinen on toiminut Loihde-konsernin toimitusjohtajana.

Samu Konttinen on kilpaillut squashissa kansainvälisesti ja saavuttanut urallaan nuorten Suomen mestaruuksia sekä  EM-joukkuehopeaa alle 19-vuotiaiden sarjassa. Hänet on valittu Mäkelänrinteen urheilulukion Hall of Fameen vuonna 1993.

## Lähteet
Lincoln MKS

**Lincoln MKS** on sedan, jota Lincoln Motor Company valmisti vuosia 2008-2016. Sitä seurasi uusi Lincoln Continental.

## Myyntiluvut

## Lähteet

## Aiheesta muualla
H2O Sportswear

**H2O Sportswear** on tanskalainen urheiluvaateyritys. Sen perusti Jens Knud Lind vuonna 1982.

H2O nousi 1980-luvulla suosituksi tanskalaiseksi vapaa-ajanvaatemerkiksi yhdessä Cottonfieldin, Peak Performancen, Red/Greenin ja Signalin kanssa. Alkuperäinen yritys teki konkurssin 2000-vuosikymmenen lopulla, mutta tuotemerkin ympärille perustettiin uusi yhtiö, joka toimi vuosina 2009–2012 Active Sportswear Int. A/S:n tytäryhtiönä.

H2O Sportswear A/S suunnittelee ja kehittää urheilu- ja arkivaatteita miehille, naisille ja lapsille, päämateriaalina luomupuuvilla. Valikoimaan kuuluu myös uima-asuja, sadevaatteita ja sandaaleja. Vaatemerkin 2010-luvun suunnittelijoita ovat Henrik Vibskov, Anne Sofie Madsen ja Mark Kenly Domino Tan.

## Lähteet
Lincoln LS

**Lincoln LS** on henkilöauto, jota Lincoln Motor Company valmisti vuosina 1999–2006.

## Myyntiluvut

## Lähteet

## Aiheesta muualla
Phil Medley

**Philip ”Phil” Medley** (9. huhtikuuta 1916 – 3. lokakuuta 1997) oli yhdysvaltalainen lauluntekijä, joka tunnetaan erityisesti kappaleesta ”Twist and Shout”, jonka hän kirjoitti yhdessä Bert Russellin kanssa. Kappaleen tekivät tunnetuksi The Isley Brothers ja The Beatles. Lisäksi hän kirjoitti yksin muun muassa kappaleen ”A Million to One” sekä yhdessä Russellin kanssa laulun ”If I Didn’t Have a Dime”, jonka levytti Gene Pitney.

Medleyn siskontytär on Sharon Brown, joka saavutti vuonna 1982 hitin kappaleellaan ”I Specialize in Love”.
Red Bull Air Race World Championship

**Red Bull Air Race World Championship** oli vuosina 2003–2019 järjestetty kansainvälinen lentokilpailusarja, jossa kilpailijat lensivät pujotteluradan läpi yksi kerrallaan. Nopein ja vähiten virhepisteitä kerännyt voitti osakilpailun.

Red Bull lakkautti sarjan kauden 2019 päätteeksi, sillä se ei tuonut Red Bullille yhtä hyvin näkyvyyttä kuin muut sen järjestämät tapahtumat.

## Mestarit
### Master Class

### Challenger Class
Vuosina 2014–2015 Challenger Classin kuuden eniten pisteitä keränneen lentäjän keskinäiset loppusijoitukset ratkottiin kauden viimeisessä kilpailussa, johon osallistui vain kärkikuusikko. Niinpä mestari ei välttämättä ollut se lentäjä, jolla oli kauden päätteeksi eniten mestaruuspisteitä.

## Lähteet

## Aiheesta muualla

* Red Bull Air Race
Kalvaspiippo

**Kalvaspiippo** (*Luzula pallescens*, aikaisemmin *Luzula pallidula*) on vihviläkasvien (Juncaceae) heimoon ja piippojen (*Luzula*) sukuun kuuluva kasvilaji.

Kalvaspiippo kasvaa löyhinä mättäinä, joissa monia yksilöitä kasvaa lähekkäin. Kalvaspiipolla on lyhyt juurakko, eikä se muodosta rönsyjä. Sen varret voivat kasvaa noin 30 senttimetriä korkeiksi ja lehdet noin 3 millimetriä leveiksi. Lehdet ovat myös tasaiset ja reunoiltaan karvaiset. Kalvaspiipon kukinto on monesta tähkämäisestä osakukinnosta muodostuva kokonaisuus varren päässä. Kalvaspiippo kukkii touko–kesäkuussa.

Muista piippolajeista kalvaspiippo muistuttaa eniten nurmipiippoa (*Luzula multiflora*).

Kalvaspiippo kasvaa kosteahkolla, heinikkoisella maaperällä.

## Levinneisyys
Kalvaspiippoa esiintyy Euroopassa pohjoisosassa ja Keski-Euroopan vuoristoissa. Aasiassa lajia esiintyy keski- ja pohjoisosissa Mustanmeren alueelta Itä-Siperiaan ja Japaniin. Suomessa kalvaspiippoa kasvaa lähes koko maassa.

## Lähteet

## Aiheesta muualla
* Suomen Lajitietokeskus: Kalvaspiippo (''Luzula pallescens'')
* Luopioisten kasvisto: Kalvaspiippo (''Luzula pallescens'')
* JSTOR Global Plants: ''Luzula pallescens'' 
* Global Biodiversity Information Facility (GBIF): ''Luzula pallescens'' 
* Integrated Taxonomic Information System (ITIS): ''Luzula pallescens'' 
* United States Department of Agriculture (USDA): ''Luzula pallidula'' 
* Flora of China: ''Luzula pallescens''
Janne-Olli Järvenpää

**Janne-Olli Järvenpää** (s. 1971) on suomalainen yritysjohtaja, joka on toiminut vuodesta 2015 Mehiläinen Oy:n toimitusjohtajana. Ennen Mehiläisen toimitusjohtajan tehtävää hän johti vuosina 2006–2015 perustamaansa sosiaali- ja terveysalan yritystä Mediverkkoa.

 

## Ura
Ennen em. tehtäviään Mehiläisessä ja Mediverkossa Järvenpää toimi johtotehtävissä Suomessa ja Baltiassa kansainvälisen tietoliikennealan yrityksen Cisco Systemsin palveluksessa. Muuta kansainvälistä kokemusta hänellä on liikkeenjohdon konsultin tehtävistä Bain & Companyn Tukholman, Lontoon sekä San Franciscon toimistoista.  

## Koulutus
Oulusta kotoisin olevalla Järvenpäällä on MBA-tutkinto Ranskasta kansainvälisestä liikkeenjohdon instituutista INSEAD:ista. Lisäksi hän on suorittanut ranskalaisen ekonomin tutkinnon (Diplôme de l`Ecole Supérieure de Commerce de Dijon) sekä kauppatieteiden maisterin tutkinnon Helsingin kauppakorkeakoulussa.  

## Lähteet

## Aiheesta muualla
* Mediverkon myynti Mehiläiselle toi miljoonatulot
So Was It Worth Dying For

**So Was It Worth Dying For** on suomalaisen Dame-yhtyeen ensimmäinen levy. Levy julkaistiin 14. kesäkuuta 2006 levymerkillä Helsinki Music Company. Levy nousi julkaisuviikollaan Suomen virallisen listan 12. sijalle ja pysyi listalla kolme viikkoa.

## Kokoonpano
Levyllä Tiktakissa esiintynyt Emilia Suhonen laulaa sekä soittaa kitaraa ja bassoa. Rummuissa on Lari Takala.  Keikoilla kokoonpanosta vastasi Emilia Suhonen (laulu), Feiled-yhtyeen Masi Hukari (kitara), Diablo-yhtyeen Heikki Malmberg (rummut) sekä Antti Härmä (basso). 

## Kappaleet

## Arvostelut
* 

Soundin Antti Luukkanen sanoi albumin parhaaksi puoleksi "sen, että se on tehty." Hän myös kehui levyn henkilökohtaisen tuntuisia tekstimaailmoja. 

## Lähteet
Cadillac ATS

**Cadillac ATS** on Cadillacin valmistama neliovinen luksusauto.
 
Autosta valmistetaan myös urheiluversiota, jonka nimi on **ATS-V**. Kiinan markkinoilla myydään pidennettyä mallia, jota kutsutaan **ATS-L:ksi**.

Sedanin valmistus päättyi vuonna 2018 ja coupén seuraavana vuonna.


Kuva:2014 Canadian International AutoShow 0211 (12646138553).jpg|ATS Coupe
Kuva:SLY 5733 (15215547273).jpg|ATS-V
Kuva:Cadillac ATS China 2015-04-06.jpg|ATS-L


## Lähteet
Wimbledonin tennisturnaus 2017 – naisten kaksinpeli

Serena Williams oli kaksinkertainen puolustava mestari, mutta ei osallistunut turnaukseen tänä vuonna raskauden vuoksi.

Turnauksen voitti Garbiñe Muguruza, joka päihitti loppuottelussa Venus Williamsin.

## Sijoitetut pelaajat

# Angelique Kerber *(4. kierros)*
# Simona Halep *(puolivälierät)*
# Karolína Plíšková *(2. kierros)*
# Elina Svitolina *(4. kierros)*
# Caroline Wozniacki *(4. kierros)*
# Johanna Konta *(välierät)*
# Svetlana Kuznetsova *(puolivälierät)*
# Dominika Cibulková *(3. kierros)*
# Agnieszka Radwańska *(4. kierros)*
# Venus Williams *(loppuottelu)*
# Petra Kvitová *(2. kierros)*
# Kristina Mladenovic *(2. kierros)*
# Jeļena Ostapenko *(puolivälierät)*
# **[[Garbiñe Muguruza]]** **(mestari)**
# Jelena Vesnina *(2. kierros)*
# Anastasija Pavljutšenkova *(1. kierros)*
# Madison Keys *(2. kierros)*
# Anastasija Sevastova *(2. kierros)*
# Timea Bacsinszky *(3. kierros)*
# Darja Gavrilova *(1. kierros)*
# Caroline Garcia *(4. kierros)*
# Barbora Strýcová *(2. kierros)*
# Kiki Bertens *(1. kierros)*
# Coco Vandeweghe *(puolivälierät)*
# Carla Suárez Navarro *(2. kierros)*
# Mirjana Lučić-Baroni *(1. kierros)*
# Ana Konjuh *(4. kierros)*
# Lauren Davis *(1. kierros)*
# Darja Kasatkina *(2. kierros)*
# Zhang Shuai *(1. kierros)*
# Roberta Vinci *(1. kierros)*
# Lucie Šafářová *(2. kierros)*

## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
*  Naisten kaksinpeli Wimbledon.comissa
Jani Salo

**Jani Salo** (s. 1974) on suomalainen uransa lopettanut mäkihyppääjä.

Salo kuului Suomen joukkueeseen, joka voitti joukkuekilpailun nuorten maailmanmestaruuden Vuokatissa 1992. Joukkueessa hyppäsivät lisäksi Olli Happonen, Toni Nieminen ja Janne Väätäinen. Henkilökohtaisessa kilpailussa hän sijoittui 14:nneksi.

Salo kilpaili Suomessa järjestetyissä maailmancupin osakilpailussa vuosina 1992–1998. Ainoat maailmancupin pisteensä hän sai oltuaan 22:s Lahden suurmäen kilpailussa tammikuussa 1995. Kyseisen kauden maailmancupin kokonaiskilpailussa hän sijoittui 82:nneksi. Hän oli toinen Continental Cupin osakilpailussa Ishpemingissä maaliskuussa 1999.

## Lähteet
José Ramón Carabante

**José Ramón Carabante** (s. 1952 Málaga) on espanjalainen liikemies ja entinen HRT Formula 1 -tallin omistaja. Carabante toimi HRT -tallin omistajana vuodesta 2010 lähtien kunnes myi tallinsa sijoitusyhtiö Thesan Capitalille heinäkuussa 2011.
Joni Finell

**Joni Finell** (s. 18. heinäkuuta 1986 Helsinki, Suomi) on suomalainen entinen jääkiekkoilija, pelipaikaltaan hyökkääjä. Hän pelasi kahden kauden ajan jääkiekon SM-liigassa Espoo Bluesin riveissä sekä useissa Mestisjoukkueissa.

## Lähteet
Niko Mäntylä

**Niko Mäntylä** (s. 27. lokakuuta 1986 Vantaa) on suomalainen entinen jääkiekkoilija, pelipaikaltaan puolustaja. Hän edusti urallaan Suomessa Mestis-joukkue Kiekko-Vantaata ja Ranskan pääsarjassa pelaavia Dauphins d’Épinalia ja Gap Hockey Clubia.

## Lähteet
Maksakooma

**Maksakooma** liittyy maksakirroosin viimeisiin vaiheisiin. Siinä maksan vauriot ovat niin vakavia että ne johtavat vaikeisiin aineenvaihdunnan häiriöihin, jotka loppuvaiheessa vaikuttavat myös aivojen toimintaan aiheuttaen hepaattisen enkefalopatian, jonka viimenen vaihe maksakooma on. Tämä voi ilmetä tajunnan laskuna ja jopa syvänä tajuttomuutena, jota kutsutaan maksakoomaksi. Maksakirroosi on maksan normaalin kudoksen arpeutumista, ja se voi alkoholin/päihteiden lisäksi johtua esimerkiksi lääkkeistä, infektioista (ei päihteisiin liittyvistä), synnynnäisistä sairauksista, erilaisista maksasairauksista, rasvamaksasta jne.

## Oireet
Maksakooman oireita ovat aluksi euforia tai depressio, sekavuus, unirytmin häiriöt ja epäselvä puhe. Sairauden edetessä uneliaisuus lisääntyy ja tulee vapinaa. Ennen kuolemaa vapina loppuu, potilas lakkaa reagoimasta kipuun ja vaipuu syvään tajuttomuuteen.

## Etiologia
Aivoödeema kehittyy 85-50 % potilaista ja se on myös yleinen kuolinsyy maksakoomassa.

## Hoito
Maksakooma on hoidettavissa maksansiirrolla.

## Lähteet

## Kirjallisuutta
*
Dumosh

**Dumosh** (albaniaksi) eli **Dumoš** (serbiaksi) on Kosovon kylä. Vuoden 2011 väestönlaskennassa sen asukasluku oli 1&nbsp;207. Dumosh kuuluu Podujevën kuntaan.

Dumosh sijaitsee noin 25 kilometrin päässä pääkaupungista Pristinasta.

## Lähteet